ΓΡΑΠΤΗ ΕΡΩΤΗΣΗ E-0381/01

υποβολή: Klaus-Heiner Lehne (PPE-DE) προς την Επιτροπή

(15 Φεβρουαρίου 2001)

Θέμα: Εξόρυξη γαιανθράκων στην περιοχή του Rhur της Βόρειας Ρηνανίας-Βεστφαλίας

Στη Βόρεια Ρηνανία-Βεστφαλία η εξόρυξη γαιανθράκων αποτελεί αντικείμενο σημαντικής επιδότησης. Η Επιτροπή επέτρεψε την επιδότηση του άνθρακα μόνονπό τον όρο ότι θα μειωθεί η συνολική παραγωγή του στην περιοχή και ότι θα κλείσουν περισσότερα ανθρακωρυχεία. Σύμφωνα με το συνημμένο άρθρο που δημοσιεύτηκε στην εφημερίδα Ταχυδρόμος της Ρηνανίας στις 27.1.2001, η εταιρία Ruhrkohle AG προτίθεται ωστόσο να επεκτείνει το ανθρακωρυχείο Walsum. Με μια τέτοια προοπτική θα πρέπει να τροποποιηθεί το γενικό πλαίσιο εξόρυξης γαιανθράκων.

1. Πως αξιολογεί η Επιτροπή την επέκταση του ανθρακωρυχείου με γνώμονα τη δηλωμένη πολιτική βούληση και τηνποχρέωση μείωσης της παραγωγής του επιδοτούμενου γαιάνθρακα;

2. Ποια μέτρα προτίθεται να λάβει η Επιτροπή για να εμποδίσει την ανάπτυξη της παραγωγής γαιάνθρακα;

Απάντηση της κας de Palacio εξ ονόματος της Επιτροπής

(20 Απριλίου 2001)

1. Με την απόφασή της 21ης Δεκεμβρίου 2000, η Επιτροπή επέτρεψε κρατικές ενισχύσεις για την γερμανική ανθρακοβιομηχανία, για το έτος 2000(1). Η απόφαση αυτή προβλέπει, ιδίως, νέους περιορισμούς δραστηριότητας, που συνεπάγονται το συμπληρωματικό κλείσιμο ανθρακωρυχείων (σε σχέση με τα μέτρα κλεισίματος που είχαν ήδη προγραμματιστεί από την Γερμανία για τα έτη 2000, 2001 και 2002). Τα συμπληρωματικά αυτά μέτρα κλεισίματος αντιστοιχούν, στο πλαίσιο των ενισχύσεων για το έτος 2000, σε μείωση των ενισχύσεων λειτουργίας δυνάμει του άρθρου 3 της απόφασης αριθ. 3632/93/ΕΚΑΧ, ύψους 1 200 εκατομ. DEM και σε ισόποση αύξηση των ενισχύσεων στον περιορισμό δραστηριοτήτων(2).

Ο περιορισμός νέας παραγωγικής δυναμικότητας αποτέλεσε αποφασιστικό στοιχείο στην απόφαση της Επιτροπής. Η αρχή του περιορισμού του κόστους και της παραγωγικής δυναμικότητας της ανθρακοβιομηχανίας αποτελεί εκ των ων ουκ άνευ προκειμένου να επιτευχθεί η φθίνουσα πορεία των ενισχύσεων. Τούτου δοθέντος, δεν είναι στις αρμοδιότητες της Επιτροπής να αναμιχθεί στις αποφάσεις τις σχετικές με την εκμετάλλευση συγκεκριμένου ορυχείου αποφάσεις που λαμβάνονται από την ιδιοκτήτρια επιχείρηση. Η εξουσία εγκρίσεων, εκ μέρους της Επιτροπής, επί θεμάτων κρατικών ενισχύσεων στην ανθρακοβιομηχανία ασκείται, κατ' αποκλειστικότητα, στο πλαίσιο των διατάξεων της απόφασης αριθ. 3632/93/ΕΚΑΧ και ειδικότεραπό το πρίσμα των γενικών στόχων που προβλέπονται στο άρθρο 2 και στα ειδικά κριτήρια που θεσπίζονται για τις διάφορες μορφές ενισχύσεων, στα άρθρα 3 και επόμενα.

Ας σημειωθεί εξάλλου ότι η απόφαση έγκρισης των ενισχύσεων για το έτος 2000 ορίζει ότι η Γερμανία δεσμεύεται να λάβει όλα τα γενικά ή ειδικά μέτρα εξασφάλισης της εκπλήρωσης τωνποχρεώσεων που απορρέουν από την εν λόγω απόφαση. Σε περίπτωση που ορισμένα μέτρα που έλαβε η Ruhrkohle AG έχουν αντίθετα αποτελέσματα απ' ό,τι προβλέπει η απόφαση έγκρισης των ενισχύσεων για το έτος 2000, η Γερμανία θα κληθεί να ζητήσει την επιστροφή των χορηγηθέντων ποσών τα οποία δεν χρησιμοποιήθηκαν σύμφωνα με την εν λόγω απόφαση.

2. Με την λήξη της ισχύος της συνθήκης ΕΚΑΧ και της απόφασης αριθ. 3632/93/ΕΚΑΧ, στις 23 Ιουλίου 2002, και ελλείψει μέτρων χρηματοδοτικής ενίσχυσης, η μεγάλη πλειονότητα της ευρωπαϊκής ανθρακοβιομηχανίας θα ήταν καταδικασμένη να εξαφανιστεί σε συντομότατο χρονικό διάστημα. Εάν θέλουμε την εξασφάλιση, σε μακροπρόθεσμη βάση, ορισμένης ευρωπαϊκής παραγωγικής δυναμικότητας όσον αφορά τον άνθρακα (προκειμένου να αντιμετωπιστούν ενδεχόμενες έκτακτες καταστάσεις που θα μπορούσαν να επηρεάσουν την ενεργειακή αγορά) δεν νοείται μέλλον για τον κοινοτικό άνθρακα παρά μόνο με την στήριξη παρεμβατικού μηχανισμού των δημόσιων αρχών. Η βασική αυτή αρχή ενεγράφη στην Πράσινη Βίβλο για την ασφάλεια του ενεργειακού εφοδιασμού, η οποία εγκρίθηκε από την Επιτροπή στις 29 Νοεμβρίου 2000(3). Κατά τον τρόπο αυτό, ένα καθεστώς ενισχύσεων θα εξασφάλιζε την πρόσβαση στα αποθέματα, μέσω της διατήρησης μιας ελάχιστης, επιδοτούμενης δυναμικότητας παραγωγής άνθρακα.

Ωστόσο, η Επιτροπή θεωρεί ότι ένα τέτοιο καθεστώς δεν θα μπορούσε, σε καμμία περίπτωση, να εκτρέψει τα κράτη από τον στόχο εξορθολογισμού του κλάδου παραγωγής άνθρακα. Τα μέτρα αναδιάρθρωσης και περιορισμού δραστηριοτήτων τα οποία δρομολογήθηκαν στο πλαίσιο της συνθήκης ΕΚΑΧ πρέπει να συνεχιστούν. Ένα μελλοντικό κοινοτικό καθεστώς ενισχύσεων της ανθρακοβιομηχανίας πρέπει να ενσωματώνει την αρχή της σταδιακής μείωσης των κρατικών ενισχύσεων.

(1) Απόφαση που δεν έχει ακόμη δημοσιευθεί.

(2) Απόφαση αριθ. 3632/93/ΕΚΑΧ της Επιτροπής της 28ης Δεκεμβρίου 1993, για το κοινοτικό καθεστώς παρεμβάσεων των κρατών μελώνπέρ της βιομηχανίας άνθρακα, ΕΕ L 329 της 30.12.1993.

(3) COM(2000)769 τελικό.